การกระจายการดื่มน้ำไปตลอดทั้งวัน การหาแหล่งน้ำทางเลือกอื่นๆ
การดื่มน้ำทันทีตอนคุณตื่นจะช่วยกระตุ้นการเผาผลาญและคืนน้ำให้ร่างกายอีกครั้งหลังจากที่ไม่ได้ดื่มน้ำมาตลอดทั้งคืน วางแก้วไว้ข้างเตียงหรือแปะโน้ตไว้บนนาฬิกาปลุกเพื่อเตือนตัวเอง ดื่มน้ำหนึ่งแก้วกับอาหารแต่ละมื้อ ซึ่งนี่จะช่วยในการย่อยอาหารโดยจะช่วยทำให้อาหารแตกเป็นชิ้นเล็กๆ เพื่อให้ร่างกายสามารถดูดซึมสารอาหารได้ น้ำยังทำให้อุจจาระนิ่มลงและช่วยป้องกันอาการท้องผูกอีกด้วย อย่าลืมดื่มน้ำตอนกินของว่างในระหว่างวันด้วย ถ้าคุณหวังที่จะลดน้ำหนักให้ดื่มน้ำก่อนเริ่มกินเพื่อให้รู้สึกอิ่มเร็วขึ้น ถ้าคุณทำงานในออฟฟิศให้วางขวดไว้บนโต๊ะแล้วจิบน้ำจากขวดตลอดทั้งวัน ตั้งเตือนความจำในคอมพิวเตอร์ถ้าคุณคอยจะหลงลืม ถ้าคุณทำงานที่ต้องเคลื่อนไหวมากกว่า ให้พยายามหาจุดเก็บขวดน้ำที่คุณสามารถหยิบดื่มได้บ่อยๆ หรือพกติดตัวไปด้วยเลย  หาขวดที่มีขีดวัดข้างขวดเพื่อให้ติดตามปริมาณที่ดื่มได้แม่นยำยิ่งขึ้น ลองใช้ขวดที่มีคุณสมบัติพิเศษอย่างเช่นฉนวนกันความร้อน เพื่อรักษาให้น้ำเย็น ตัวกรองในตัวหรือกระบอกแยกด้านในเพื่อแช่ผลไม้ในน้ำ การเพิ่มน้ำอีก 1-2 ถ้วย (0.25-0.5 ลิตร) นั้นเพียงพอต่อการออกกำลังกายระดับปานกลาง แต่การออกกำลังกายอย่างหนักที่มีเหงื่อออกมากอาจจะต้องดื่มเครื่องดื่มเกลือแร่ เช่น เกเตอเรด (Gatorade) หรือเพาเวอเรด (Powerade) เป็นต้น เครื่องดื่มเหล่านี้มีโซเดียม อิเล็กโทรไลต์ และคาร์โบไฮเดรตซึ่งจะช่วยทดแทนสิ่งที่คุณสูญเสียไปผ่านเหงื่อ สมาร์ทโฟนมีแอปพลิเคชันมากมายที่จะช่วยเตือนให้คุณดื่มน้ำมากขึ้น แอปชื่อ WaterLogged จะช่วยให้คุณติดตามปริมาณน้ำที่คุณดื่มในแต่ละวัน และแอปอื่นๆ อย่าง OasisPlaces และ WeTap จะช่วยคุณหาที่กดน้ำดื่มใกล้ๆ ที่คุณสามารถเติมน้ำดื่มได้ฟรี ทุกคนต้องการน้ำในปริมาณที่แตกต่างกันเพื่อให้มีสุขภาพดี แต่กฎ "8x8" (8 ออนซ์ หรือประมาณ 0.25 ลิตร วันละ 8 ครั้ง) นั้นจำง่ายและสามารถช่วยให้คุณติดตามปริมาณน้ำที่ดื่มในแต่ละวันได้อย่างง่ายดาย สำหรับประเทศอื่นที่ไม่ใช่สหรัฐอเมริกา นี่หมายถึงน้ำประมาณ 0.25 ลิตร วันละ 8 ครั้ง หลายคนเชื่อว่าของเหลวที่มีคาเฟอีนจะทำให้คุณขาดน้ำ แต่นี่ไม่เป็นความจริงถ้าคุณดื่มในปริมาณที่พอเหมาะ น้ำเปล่าคือสิ่งที่ดีที่สุด แต่ถ้าคุณชอบเครื่องดื่มอื่นๆ เช่น น้ำผลไม้ หรือกาแฟและชาที่มีคาเฟอีน ก็ให้ดื่มต่อไปให้เพียงพอกับความต้องการของเหลวในแต่ละวัน  จำกัดปริมาณคาเฟอีนในแต่ละวันเป็นกาแฟหรือชา 2-4 ถ้วยต่อวัน นอกเหนือจากนั้นคุณอาจจะประสบปัญหาการนอนไม่หลับ อาการหงุดหงิด อาการปวดหัว หรือผลข้างเคียงอื่นๆ เด็กๆ ควรหลีกเลี่ยงคาเฟอีนโดยสิ้นเชิง  เครื่องดื่มที่มีคาเฟอีนอาจจะไม่ใช่แหล่งน้ำที่ดีสำหรับคนที่ไม่มีความต้านทานต่อผลของคาเฟอีน มันอาจจะเป็นยาขับปัสสาวะอ่อนๆ ในช่วงสองสามวันแรกของการดื่มกาแฟ แต่ไม่นานก็จะมีความต้านทานเมื่อดื่มเป็นประจำ 4-5 วัน และการปัสสาวะบ่อยๆ จะหายไป ประมาณ 20% ของปริมาณน้ำที่คุณรับเข้าไปในแต่ละวันนั้นมาจากอาหาร แตงโม ขึ้นฉ่ายฝรั่ง แตงกวา และผักกาดหอมเป็นตัวเลือกอาหารเพื่อสุขภาพที่ดีที่ช่วยให้ความชุ่มชื้น ซุปต่างๆ ก็เป็นทางที่ดีในการเพิ่มน้ำในอาหารเช่นกัน ถ้าคุณไม่ชอบดื่มน้ำเปล่าแล้วล่ะก็มีผลิตภัณฑ์หลายอย่างที่จะเพิ่มรสชาติหรือความหวานให้น้ำเปล่าได้ บางชนิดเป็นผง ในขณะที่บางชนิดเป็นสารเติมแต่งแบบของเหลว  ให้แน่ใจว่าคุณอ่านส่วนประกอบของผลิตภัณฑ์เหล่านี้ บางอย่างมีสารที่ทำให้เข้มข้นอย่างเช่น โพรไพลีน ไกลคอล (Propylene Glycol) ที่ยังเป็นที่โต้แย้งกันอยู่  ถ้าคุณต้องการอะไรที่เป็นธรรมชาติมากกว่านี้ให้ลองหั่นสตรอเบอร์รี่ มะนาว หรือแตงกวาแล้วนำไปแช่ในน้ำเพื่อเพิ่มรสชาติดูสิ
ดื่มน้ำหนึ่งแก้วทันทีที่ตื่นตอนเช้า. ดื่มน้ำทุกครั้งที่คุณกิน. เอาขวดน้ำไว้ใกล้ตัวทั้งวัน. ดื่มน้ำเพิ่มหลังออกกำลังกาย. หาแอปเตือนดื่มน้ำ. จำกฎ "8x8" ใส่ใจไว้. ดื่มน้ำผลไม้ กาแฟ หรือชา. กินอาหารที่มีปริมาณน้ำสูง. ใช้สารให้ความหวานที่ปราศจากน้ำตาลหรือสารแต่งกลิ่นรส.
https://www.wikihow.com/Drink-Enough-Water https://www.wikihow.com/Drink-Enough-Water
Spreading out Water Consumption through the Day Finding Alternative Sources of Hydration